OpenLLM-France/wikimedia huggingface dataset:
# Satagídia

Satagídia (Θatagus, Sattagydia, el nom persa, llegit Tatagus, vol dir 'país de les cent vaques') fou una satrapia de la Pèrsia aquemènida. Apareix a la inscripció de Bisutun i es va pensar que es tractava de Sittacene però després, noves dades i interpretacions han modificat aquesta idea.
La regió estava poblada per mal·lians i oxydracis o sudracis. El territori coincideix amb el Panjab. Ja pertanyia als perses en temps de Cir II el Gran a la meitat del segle vi aC; en temps d'Alexandre el Gran hi havia tres reis locals (Tàxiles, Porus i Abisares). La principal ciutat era Tàxila. El rei de Tàxila aspirava a l'hegemonia però que els altres dos reis no respectaven la seva jerarquia; Alexandre va nomenar Filip fill de Machatas i el va fer responsable per tot el territori, amb seu a Tàxila i al qual van quedar supeditats els tres reis de manera igualitària.
La satrapia de Satagídia formava part de la gran satrapia d'Aracòsia. Al seu torn estava formada per tres satrapies de nom desconegut identificades amb nombres (Satagídia 1, 2 i 3).

## Sattagydia 1

    limitava a l'oest amb l'Indus i al nord amb un riu que la separava de Gandhara, segurament el riu Hidaspes (dit actualment Jhelum); el límit al sud era l'Acesines (Chenab) on formava la unió amb el riu Indus. Hi havia els regnes de Porus i Abisares.

## Sattagydia 2

    correspondria a la moderna Caixmir

## Sattagydia 3

    Era a l'est de l'Hidaspes (Jhelum), formada pel regne de Tàxiles; a l'est hi havia el riu Sutlej (Hyphasis) que formava la frontera oriental.

## Enllaços externs

* http://www.livius.org/sao-sd/sattagydia/sattagydia.html Arxivat 2009-03-03 a Wayback Machine.
# Canon EF 800mm f/5.6L IS USM

El Canon EF 800mm f/5.6L IS USM és un teleobjectiu fix de la sèrie L amb muntura Canon EF.
Aquest, va ser anunciat per Canon el 24 de gener de 2008, amb un preu de venta suggerit d'11.999$.
Aquest, és l'objectiu més car i de major focal de la muntura Canon EF, amb l'excepció del Canon EF 1200mm f/5.6L USM, el qual no té una producció regular i es fabrica sota comanda.
Aquest objectiu s'utilitza sobretot per fotografia de fauna i esport.

## Característiques

Les seves característiques més destacades són:
* Distància focal: 800mm
* Obertura: f/5.6 - 32
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 4 passes
* Distància mínima d'enfocament: 600cm
* Porta filtres intern de 52mm
* A f/5.6 l'objectiu ombreja les cantonades, en qualsevol altra obertura, l'ombrejat és inexistent

## Construcció

* El canó i la muntura són metàl·lics, d'un aliatge de magnesi
* Inclou un adaptador a rosca de trípode per així estabilitzar la imatge des del centre de l'equip
* El diafragma consta de 8 fulles, i les 18 lents de l'objectiu estan distribuïdes en 14 grups.
* Consta de dos lents de fluorita, una d'ultra baixa dispersió i un revestiment super spectra (ajuda a reduir els efectes fantasma). També incorpora lents asfèriques.

## Accessoris compatibles

* Tapa E-180D
* Parasol ET-155
* Filtres drop-in de 52mm
* Tapa posterior E
* Estoig 800
* Coberta de pluja ERC-E4L
* Extensor EF 1.4x III
* Extensor EF 2x III
* Tub d'extensió EF 12 II
* Tub d'extensió EF 25 II

## Objectius similars

L'objectiu més semblant és el Samyang 800mm f/8, una òptica catadiòptrica amb muntura T2, el qual es pot utilitzar en càmeres amb muntura EF mitjançant un adaptador. Aquest per això, és un objectiu menys lluminós, amb menor qualitat òptica i d'enfocament manual, però és l'única opció similar en distància focal.

## Referències

* 1 2 3 «Canon EF 800mm f/5.6L IS USM Specs» (en anglès). Dpreview.
* 1 2 «Canon 800mm f/5.6» (en anglès). Kenrockwell.
* ↑ «Canon EF 800mm f/5.6L IS USM Lens Review» (en anglès). The digital picture.
* ↑ «Canon EF 800mm f/5.6L IS USM» (en anglès). Fstoppers.
* ↑ «Canon EF 800mm f/5.6L IS USM» (en anglès). Imaging resource.
* ↑ «Canon EF 800mm f/5.6L IS USM Accesorios» (en castellà). Canon España. Arxivat de l'original el 2023-01-17. [Consulta: 17 gener 2023].
* ↑ «Samyang 800mm f8.0 review» (en anglès). Camera labs.
# Polinomi de Lommel

Un polinomi de Lommel, denotat com R$_m$$_{,ν}$(z), introduït per Eugen von Lommel (1871), és un polinomi en 1/z que donen la relació de recurrència
    $\displaystyle J_{m+\nu }(z)=J_{\nu }(z)R_{m,\nu }(z)-J_{\nu -1}(z)R_{m-1,\nu +1}(z)$
on J$_ν$(z) és una funció de Bessel de primer tipus.
Es donen explícitament per
    $R_{m,\nu }(z)=\sum _{n=0}^{[m/2]}{\frac {(-1)^{n}(m-n)!\Gamma (\nu +m-n)}{n!(m-2n)!\Gamma (\nu +n)}}(z/2)^{2n-m}.$
on Γ denota la funció gamma. S'utilitzen com a eina de demostració en la teoria de la transcendència.

## Referències

* Erdélyi, Arthur; Magnus, Wilhelm «Higher transcendental functions» ( PDF) (en anglès). McGraw-Hill Book Company, Inc. [Nova York-Toronto-London], II, 1953. Arxivat de l'original el 2011-07-14 [Consulta: 15 març 2019].
* Ivanov, A. B.. Michiel Hazewinkel (ed.). l/l060810. Encyclopedia of Mathematics (en anglès). Springer, 2001. ISBN 978-1-55608-010-4.
* Lommel, Eugen von «Zur Theorie der Bessel'schen Functionen» (en alemany). Mathematische Annalen. Springer [Berlin / Heidelberg], 4.1, 1871. DOI: 10.1007/BF01443302.

## Vegeu també

* Funció de Lommel
* Polinomi de Neumann
# Tísia

Tísia (en grec antic Τισία) era una ciutat dels brucis, probablement no lluny de Rhegium, a la que Apià fa referència en el seu relat de les lluites contra Hanníbal. Se sap que el general cartaginès la va ocupar i hi va deixar una guarnició, però va ser traït per un dels seus ciutadans que la va entregar als romans, però la van dominar poc temps, doncs Hanníbal la va recuperar.
Diodor de Sicília esmenta una ciutat anomenada Ísia que probablement és la mateixa ciutat i de la que diu que va ser assetjada pels italians durant la guerra social. En aquestes ocasions se la descriu com una important fortalesa, però ja no se la menciona en cap altre moment, i més tard devia desaparèixer com altres ciutats del Bruttium. El nom encara el cita Esteve de Bizanci.

## Referències

* ↑ Smith, William (ed.). «Tisia». Dictionary of Greek and Roman Geography (1854). [Consulta: 10 febrer 2021].
# Françoise Mbango Etone

Françoise Mbango Etone (Yaoundé, Camerun 1976) és una atleta camerunesa, especialitzada en el triple salt.

## Biografia

Françoise Mbango Etone va néixer el 14 d'abril de 1976, a Yaoundé. Després de practicar el salt d'alçada en els seus inicis, disciplina on va ser campiona de Camerun, es va especialitzar en el triple salt. També és bona especialista en el salt de longitud, on va ser segona als campionats africans de 1999 amb 6,55. Tot i això, la seva primera medalla important la va aconseguir un any abans als Jocs de la Commonwealth de 1998, a Kuala Lumpur.
Als seus primers Jocs Olímpics a Sydney va entrar a la final on va acabar desena. L'any següent, va aconseguir la medalla de plata al Campionat Mundial d'Edmonton. Un any més tard, va guanyar una nova medalla de plata als Jocs de la Commonwealth de Manchester. Al 2003 va aconseguir una nova medalla de plata al Campionat Mundial de París. El seu major èxit va arribar al 2004, on va guanyar la medalla d'or als Jocs Olímpics d'Estiu de 2004 a Atenes, amb una marca de 15,30 metres.
Ha estat la primera atleta del Camerun en guanyar una medalla al Campionat Mundial d'Atletisme, als Jocs de la Commonwealth i als Jocs Olímpics.

## Palmarès

* Medalla d'or als Jocs Olímpics de 2004.
* Medalla d'or als Jocs Olímpics de 2008.
* Medalla de plata al Campionat del món de 2001.
* Medalla de plata al Campionat del món de 2003.
* Medalla de plata als Jocs de la Commonwealth de 1998.
* Medalla de plata als Jocs de la Commonwealth de 2002.

## Marques personals

* Aire lliure - 15,39 m (Pequín, 2008)
* Pista coberta - 14,88 m (Birmingham, 2003)
| Precedit per: ' | Campiona Olímpica de triple salt Atenes 2004-Pequín 2008 | Succeït per: ' |
# Satan es diverteix

Satan es diverteix (títol en castellà: Satán se divierte; títol en francés Satan s'amuse) és un curtmetratge mut francoespanyol de 1907 dirigit pel pioner del cinema Segundo de Chomón.

## Argument

Aparentment a l'infern, Satan, representat com un esquelet amb banyes i vestit amb una capa, s'entreté realitzant una sèrie de trucs d'il·lusionisme. Durant l'execució dels trucs, fins a cinc dones l'ajuden. Al final del curtmetratge, una de les dones mata a Satán i se'n porta la seua capa.

## Efectes especials

El curtmetratge destaca per la utilització d'efectes especials com la levitació de persones, desaparició d'objectes i la utilització de càmera enrere.

## Enllaços externs

* Satan es diverteix a YouTube
# Canon EF 28-135mm f/3.5-5.6 IS USM

El Canon EF 28-135mm f/3.5-5.6 IS USM és un objectiu zoom el qual esta entre una focal gran angular, normal i teleobjectiu amb muntura Canon EF.
Aquest, va ser comercializat per Canon el febrer de 1998, amb un preu de venta suggerit de 78.000¥.
Aquest objectiu és un tot terreny, per tant es pot utilitzar per molts tipus de fotografia, com paisatge, retrat o esport proper.

## Característiques

Les seves característiques més destacades són:
* Distància focal: 28-135mm
* Obertura: f/3.5 - 22 (a 28mm) i f/5.6 - 36 (a 135mm)
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 2 passes
* Distància mínima d'enfocament: 50cm
* Rosca de 72mm
* Distorisió òptica a 28mm de -1,54% (tipus barril) i a 135mm de 0,726% (tipus coixí).
* A 28mm i f/5.6 i 135mm i f/8 és on l'objectiu menys ombreja les cantonades.
* A 28mm i f/5.6 és on l'objectiu dona la millor qualitat òptica. A 135mm la qualitat òptica és molt bona des de f/5.6 però millora sobretot a les cantonades a f/8.

## Construcció

* La muntura és metàl·lica, però la resta de parts com l'anell de filtre i el canó són de plàstic
* El diafragma consta de 6 fulles, i les 16 lents de l'objectiu estan distribuïdes en 12 grups
* Consta d'un element asfèric

## Accessoris compatibles

* Tapa E-72 II
* Parasol EW-78BII
* Filtres de 72mm
* Tapa posterior E

## Referències

* ↑ «EF28-135mm f/3.5-5.6 IS USM» (en anglès). Canon camera museum.
* ↑ «Canon EF 28-135mm F3.5-5.6 IS USM Specs» (en anglès). Dpreview.
* ↑ «Canon EF 28-135mm f/3.5-5.6 USM IS - Review / Test Report» (en anglès). Optical limits. Arxivat de l'original el 2023-01-27. [Consulta: 27 gener 2023].
* 1 2 «Canon EF 28-135mm f/3.5-5.6 USM IS - Review / Test Report - Analysis» (en anglès). Optical limits. Arxivat de l'original el 2023-01-27. [Consulta: 27 gener 2023].
* ↑ «Canon 28-135mm IS» (en anglès). Kenrockwell.
* ↑ «Canon EF 28-135mm f/3.5-5.6 IS USM Lens Review» (en anglès). The digital picture.
# Pilar Narvión Royo

Pilar Narvión Royo (Alcañiz, 30 de març de 1922 - Madrid, 7 de juliol de 2013) va ser una periodista i comentarista espanyola. És la iniciadora del periodisme polític a Espanya.

## Biografia

Destacada periodista que va desenvolupar la seva carrera especialment en l'Espanya del tardofranquisme, en una època en la qual l'exercici del periodisme era gairebé en exclusiva una activitat masculina. Va ser la segona sòcia més antiga de l'Associació de la Premsa de Madrid ingressant el 1955 - la primera va ser Jesusa Granada amb el número 67- i, del total del cens, figurava al lloc número 17.
Va començar a escriure als 13 anys en la revista Domingo i va estudiar a l'Escola de Periodisme, en la seva cinquena promoció. Va ser la primera dona que va fer crònica política a Espanya i pot ser considerada, per tant, la mestra del periodisme polític en la Transició espanyola.
El 1956 va ser designada corresponsal a Roma pel Diario Pueblo, un nomenament que va ser ben acollit pels seus companys els qui van lloar la seva capacitat d'anàlisi i la seva destresa amb els idiomes. Més tard va assumir la corresponsalía de París i va arribar a ocupar el càrrec de Sotsdirectora.
Va ser la primera guardonada amb el Premi Víctor de la Serna de periodisme el 1973.
Es va retirar de la professió a principis dels anys 1980. Va morir a Madrid el 7 de juliol de 2013 als 91 anys.
El seu testimoniatge com a periodista va ser recollit en format audiovisual en el documental "Nosotras que contamos: Josefina Carabias" de la sèrie documental Imprescindibles de la 2, amb adreça i guió d'Inés García-Albi Gil De Biedma emès per primera vegada el 2014.

## Premis i reconeixements

* Premi Víctor de la Serna de periodisme el 1973. Primera edició.

## Bibliografia

* Soriano, Juan Carlos Pilar Narvión. Andanzas de una periodista perezosa. (2008) Biografia
* del Pozo, Carlos Lo que Pilar ha dicho (2010) una biografia novelada que rendeix un homenatge a Narvión, amb la qual l'autor va obtenir el Premi Princesa Galiana de Narrativa.

## Referències

* 1 2 «Un libro reivindica la figura de Pilar Narvión como precursora del periodismo en España» (en castellà). Diario Sur, 17-03-2008. [Consulta: 16 desembre 2018].
* 1 2 Jéssica Murillo Ávila. «Mujeres pioneras. Periodismo hecho por españolas.» (en castellà). E-mujeres, 21-01-2013. [Consulta: 16 desembre 2018].
* ↑ «Fallece Pilar Narvión, una de las mujeres pioneras del periodismo español» (en castellà). APM, 8436. [Consulta: 16 desembre 2018].
* ↑ Europapress. «Muere Pilar Narvión, pionera del periodismo español», 08-07-2013. [Consulta: 16 juliol 2013].
* ↑ «La 2 presentará un documental que recoge el testimonio de las pioneras del periodismo en España» (en castellà). eldiario.es. [Consulta: 16 desembre 2018].
# Joe Mantell

Joe Mantell (Nova York, 21 de desembre de 1915 − Tarzana, Califòrnia, 29 de setembre de 2010) va ser un actor estatunidenc.

## Biografia

Va ser nominat per l'Oscar al millor actor secundari pel seu paper com "Angie" a la pel·lícula Marty de 1955 que va guanyar el de la millor pel·lícula.
Mantell va actuar a Storm Center (1956) i Chinatown (1974), on va fer el paper de Lawrence Walsh, company de l'investigador privat Jake Gittes. Va pronunciar la famosa darrera frase del film: "Forget it, Jake, it's Chinatown." (Oblida-ho, jack, és Chinatown). El personatge de Walsh va reaparèixer a The Two Jakes. Va tenir un petit paper a Els ocells, de Hitchcock. Mantell va sortir amb freqüència a sèries de televisió, incloent dos episodis de The Twilight Zone: "Nervous Man in a Four Dollar Room" (en el paper protagonista) i "Steel".
Mantell va néixer a Brooklyn, Nova York de pares d'origen polonès. El seu cognom va ser deletrejat originalment "Mantel" i accentuat a la primera sil·laba, però al principi de la seva carrera com a actor, Mantell va afegir la "L" extra i va canviar la pronunciació a "Man-TELL". Va morir el 29 de setembre de 2010 a Tarzana, Califòrnia, als 94 anys.

## Filmografia selecta

* 1949: The Undercover Man: Newsboy
* 1949: Barbary Pirate: Dexter Freeman
* 1949: Port of New York: Missatger
* 1949: And Baby Makes Three: Newsboy
* 1955: Marty: Angie
* 1956: Storm Center: George Slater
* 1957: Beau James: Bernie Williams, productor de Broadway
* 1957: El recluta (The Sad Sack): Soldat ras Stan Wenaslawsky
* 1958: Onionhead: Harry 'Doc' O'Neal
* 1960: The Crowded Sky: Louis Capelli
* 1963: Els ocells (The Birds): Venedor al bar
* 1966: Mister Buddwing: 1r taxista
* 1970: Els herois de Kelly (Kelly's Heroes): Ajudant de General
* 1974: Chinatown: Walsh
* 1984: Blame It on the Night: Attorney
* 1985: Amor i sexe (Movers & Shakers): Larry
* 1990: The Two Jakes: Lawrence Walsh

## Premis i nominacions
### Nominacions

* 1956. Oscar al millor actor secundari per Marty

## Referències

* ↑ Joe Mantell
* ↑ Osborne, Robert. 65 Years of the Oscar: The Official History of the Academy Awards. Londres: Abbeville Press, 1994, p. 138. ISBN 1-55859-715-8.
* ↑ «Filmografia de Joe Mantell». New York Times.
* ↑ Coyle, Jake. «L'actor Joe Mantell ('Marty' a Chinatown) mor als 94 anys». Associated Press. Arxivat de l'original el 2010-10-03. [Consulta: 28 juliol 2011].
* ↑ «L'actor de Chinatown Joe Mantell mor als 94 anys». BBC.
# Dalni (Kuban)

* Per a altres significats, vegeu «Dalni».
Dalni - Дальний (rus) és un possiólok, un poble, del krai de Krasnodar, a Rússia. Es troba a 15 km a l'oest de Gulkévitxi i a 135 km a l'est de Krasnodar, la capital.
Pertany al municipi de Kuban.
# Sem (gramàtic)

Sem (en llatí Semus, en grec antic Σῆμος) fou un gramàtic grec de data incerta. L'enciclopèdia Suides diu que era d'Elis, però Ateneu de Naucratis el fa nascut a Delos, cosa més probable.
Suides diu també que va escriure vuit llibre sobre Delos, dos llibres de περίοδοι ("itineraris"), un sobre Paros, un altre sobre Pèrgam i una obra sobre els peans (περὶ παιἁνων).
La seva obra sobre Delos (Δηλιακά o Δηλιάς) va ser la més important de les que va escriure i és sovint esmentada per Ateneu i altres escriptors, com ara Esteve de Bizanci i a l'Etymologicum Magnum. Ateneu parla també d'un llibre de Sem sobre illes, Νησιάς, però segurament és un error i la lectura correcta seria Δηλιάς, l'obra ja mencionada.

## Referències

* ↑ Semus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 777
Viccionari
# Percepció de quòrum

La percepció de quòrum (Quorum sensing en anglès) és un sistema d'estímuls i respostes correlacionats amb la densitat de població. Moltes espècies de bacteris l'usen per coordinar l'expressió gènica d'acord amb la densitat de la seva població local. De manera similar, alguns insectes socials fan servir la percepció de quòrum per determinar on faran el niu o l'eixam. També la percepció de quòrum té aplicacions útils en els ordinadors i la robòtica.
La percepció de quòrum pot funcionar com un procés de prendre decisions en qualsevol sistema descentralitzat.

## Bacteris

Els bacteris fan servir la percepció de quòrum per coordinar certs comportaments basant-se en la densitat local de la població bacteriana. Es pot fer servir una gran varietat de molècules com a senyals cel·lulars. Les classes més comunes de molècules senyalitzants són els oligopèptids en els bacteris gram positius, el N-Acil Homoserina Lactona (AHL) en els bacteris gram negatius i una família d'autoinductors (AI-2) en ambdós tipus de bacteris.

### Tractaments mèdics antiquòrum

S'investiguen especialment els pèptids per a usos en immunologia i oncologia.

## Referències

* ↑ Miller, M.B.; Bassler, B.L. «Quorum sensing in bacteria». Annu. Rev. Microbiol., 55, 2001, pàg. 165–99. DOI: 10.1146/annurev.micro.55.1.165. PMID: 11544353.
* ↑ E. Wynendaele, E. Pauwels, C. Van de Wiele, C. Burvenich, B. De Spiegeleer. The potential role of quorum-sensing peptides in oncology. Medical Hypotheses 78 (2012) 814–817.

## Bibliografia

* Dedicated issue of Philosophical Transactions B on Quorum Sensing. Some articles are freely available.

## Enllaços externs

* The Quorum Sensing Website
* Cell-to-Cell Communication in Bacteria Arxivat 2013-05-17 a Wayback Machine.
# Pilar Nouvilas i Garrigolas

Pilar Nouvilas i Garrigolas (Castelló d'Empúries, 6 de març de 1854 - Barcelona, 1938) va ser una pintora catalana.
Procedent de la nissaga de terratinents empordanesos Nouvilas, va viure la seva joventut al carrer Peixateria de Castelló d'Empúries. Era filla de Josep Anton Nouvilas i Prujulà i de Maria Garrigolas i Suró, naturals de Castelló d’Empúries. La seva condició adinerada li va permetre viatjar per Europa i formar-se de manera autodidacta en la pintura, principalment copiant quadres als museus que va poder visitar.
Entre el 1877 i el 1879 va participar en almenys quatre exposicions, tres a l'Exposició Artística de Girona i una al Centro Artístico Industrial Figuerense de Figueres. A la de 1877 a Girona, va presentar dues obresː un retrat i un paisatge. A les edicions de 1878 i de 1879 les pintures Sant Francesc de Paula i Bodegó.
A diferència d'altres artistes, no volia vendre les seves obres exposades. En aquell moment poques dones exposaven; així, per exemple, a l'exposició del 1878 hi havia 55 pintors entre els quals tres dones, a part d'ella hi havia Ramona Banquells de Ribó i Boada de Girona. Les seves pintures eren natures mortes, retrats de persones properes, autoretrat, paisatge i pintura religiosa. Pintava tant a l'oli com a l'aquarel·la i destacava pel color i la llum, més que el dibuix.
Es va casar el 1882 amb Eduard de Balle i de Rubinat, cinquè marquès de Vallgornera, que havia heretat un gran patrimoni a Olot, El Raurell i Tarragona per la mort del seu germà gran. Van tenir dos fills, Eduard de Balle i una noia que es va casar a Mèxic amb un diplomàtic. Des que Pilar Nouvilas es va casar no se'n coneix cap altra exposició.

## Referències

* 1 2 Pous Tenas, Rosa. L’art a Girona als segles XIX i XX. Empremtes de creació demenina 1872-1960, 1 de març de 2010, pàg. 19 i 20 [Consulta: 31 gener 2021]. Arxivat 2017-10-31 a Wayback Machine.
* 1 2 3 Pintar, crear, viure. Figueres: Ajuntament de Figueres, 2020, p. 49-52. ISBN 978-84-120316-5-2 [Consulta: 6 octubre 2020].
* ↑ Padrosa Gorgot, Inés. «Nouvilas Garrigolas, Pilar de». A: Diccionari Biogràfic de l'Alt Empordà. Diputació de Girona, 2009, p. 559. ISBN 978-84-96747-54-8 [Consulta: 30 gener 2021].
# Túria (desambiguació)

«Túria» té aquests significats:
* Riu Túria que naix a la província de Terol i desemboca a València.
* Jardí del Túria, parc municipal de la ciutat de València, ubicat sobre l'antic llit del riu.
* Pla Sud, pla pel qual es va crear una nova desembocadura per al riu, deixant lliure el llit al seu pas per València.
* Cartelera Túria, publicació valenciana sobre cinema.
* Túria (Grècia), ciutat de l'antiga Grècia.
# Fàstiv

Fàstiv (ucraïnès: Фа́стів) és una ciutat de la província de Kíev, al centre d'Ucraïna. En mapes antics apareix amb el nom de Chvastiv (polonès: Chwastów). Administrativament, és una ciutat d'importància provincial, i és la capital del raion de Fastiv Raion. El 2021 tenia una població aproximada de 44.841 habitants.
Situada a la intersecció de diferents línies de tren, Fastiv és un nus ferroviari destacat en les rutes cap a l'Europa central, Rússia i l'Àsia. L'1 de desembre de 1918, a l'estació de Fastiv les delegacions de la República Popular d'Ucraïna i la República Popular d'Ucraïna Occidental van signar l'acta d'unificació que unia els territoris ucraïnesos que estaven dividits entre l'Imperi Austrohongarès i l'Imperi Rus.

## Ciutats agermanades

    Wałcz, Polònia

## Enllaços externs

* Web oficial de la ciutat de Fàstiv (anglès)
** Місто Фастів - City overview page (en anglès)
** Історія міста Arxivat 2019-03-30 a Wayback Machine. City history page (en anglès)
# Dieffenbach-lès-Wœrth

Dieffenbach-lès-Wœrth (en alsacià Diefebàch) és un municipi francès, situat a la regió del Gran Est, al departament del Baix Rin. L'any 1999 tenia 361 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 342 | 352 | 368 | 354 | 359 | 361 |

## Administració

Llista d'alcaldes :
| Període | Identitat | Partit |
| 2001- | Alphonse Atzenhoffer | UMP |